કરાચીઃ પીસીબીએ પરસ્પરની સમજૂતીથી નક્કી કરાયેલા તટસ્થ સ્થળે ભારત સામે પ્રસ્તાવિત દ્વીપક્ષી શ્રેણી રમવા માટે વડા પ્રધાન નવાઝ શરીફ પાસે મંજૂરી માગી છે. પીસીબી અધ્યક્ષ શહરયાર ખાને મીડિયાને કહ્યું કે, ”અમે શ્રેણીના સંદર્ભમાં અહેવાલ વડા પ્રધાન નવાઝ શરીફને મોકલી આપ્યો છે અને ભારત સામે તટસ્થ સ્થળે શ્રેણી રમવા માટે તેમની પાસેથી મંજૂરી માગી છે.” દક્ષિણ આફ્રિકા સામે ૭ ડિસેમ્બરે ટેસ્ટ શ્રેણી સમાપ્ત થયા બાદ ભારત પાસે પાકિસ્તાન વિરુદ્ધ શ્રેણી રમવા માટે ફક્ત એક મહિનાનો સમય રહેશે અને એવામાં શરૂઆતમાં બે ટેસ્ટ, પાંચ વન ડે અને બે ટી-૨૦ મેચના સ્થાને ત્રણ વન ડે અને બે ટી-૨૦ આંતરરાષ્ટ્રીય મેચની શ્રેણીનું આયોજન થઈ શકે તેમ છે.